
AI-genereret indhold kan være ukorrekt.]
POLARPOSTEN
        august 2026
Kære Polarstjerner
Sommerferien går på hæld, og snart mødes vi alle igen på Stenløsevej! Trop og junior starter op i uge 33, mikro og mini i uge 34. Familiespejd har første møde første søndag i september.
D. 14/8 mødes vi til oprykningen, som er for alle, også selvom man ikke skal rykkes op fra sin gren. Vi glæder os til en hyggelig aften, der for juniorer og trop (både ny oprykkede og ”gamle”) indebærer en overnatning.
HUSK at tilmelde jer inden 8/8: https://medlem.dds.dk/event/id/70271/register.
Denne sommer har mange af os jo været på Spejdernes Lejr, og de, der ikke kunne være med, har forhåbentlig set lidt på FB og andre steder. Vi var 65 i Polarstjernen da vi var flest, og vi havde en venskabsgruppe fra Irland (Balbriggan, Dublin)med 27 deltagere på vores lejrplads. Sortebrødrene og Hunderup lå lige ved siden af os, så ud over knapt 30.000 spejdere vi ikke kendte, var der også kendte ansigter omkring os
Det blev 9 dage fuld af dansk sommer (byger der går og kommer), masser af aktiviteter på lejren, i Roskilde og i Høje Tåstrup, hygge på lejrpladsen og madlavning, brændekløvning osv. Det var jo kødløs uge, men vi fik masser af forskellige bønner samt squash og gulerødder i mængder, så der var MASSER af god mad. Alle var gode til at hjælpe til med de ting, der skulle laves, og jeg tror nogen er blevet helt ferme til at hakke løg og rive squash! Det var dejligt at se spejderne arbejde sammen, og stor tak til klan og trop, der trak et stort læs.
Der var masser af udenlandske spejdere på lejren ud over vores Irske gruppe, og mon ikke der blev knyttet et par venskaber? Det er jo skønt at få bevist, at det ikke kun er i Danmark vi godt kan lide at være spejdere!
Filip er ved at lave en mappe med alles billeder, så jeg sætter bare et par stykker ind her.

Efter oprykningen starter nye Polarstjerner i gruppen, og lad os tage godt imod dem! Programmerne er helt lavet i alle grene, men mødedagene er uændrede, så vær beredt på alt
Næste fællestur er juleturen (første weekend i advent), så der er mange ting at glæde sig til!
Klan, trop og 3. års junior kan komme på kursus i efterårsferien, og man kan allerede tilmeldes.
Vi ses til oprykningen!
Kommende arrangementer:
10. august: ledermøde
11. august: troppen mødes
12. august: nuværende juniorer mødes (ikke de, der rykker op fra mini)
14. august: oprykning
14. september: bestyrelsesmøde
Uge 42: PLan
27.-29. november: juletur
Vi hejser flaget og siger TILLYKKE til:	

1 august	Skildpadde		 8 år
3 august	Kat		 9 år
6. august		Tusindben		13 år
7. august		Bille		  9 år
9. august		Liam		11 år
11. august	Felix M		  4 år
12. august	Gry		  7 år
15. august	Ræv		  7 år
17. august	Ricka		19 år
22. august	Sol		 7 år
22. august	Frank		 29+
26. august	Mus		 29+
29. august	Bolette		14 år

